

 **REPUBLIKA HRVATSKA**

**BRODSKO - POSAVSKA ŽUPANIJA**

 **OPĆINA GARČIN**

 **OPĆINSKO VIJEĆE**

KLASA: 021-01/20-01/27

URBROJ: 2178/06-20-01-2

# Z A P I S N I K

***o radu 27. sjednice Općinskog vijeća***

***Općine Garčin***

***održane 22. srpnja 2020. g.***

***Garčin, srpanj 2020. g.***

***Z A P I S N I K***

***o radu 27. sjednice Općinskog vijeća Općine Garčin održane 22. srpnja 2020. g. u prostorijama Općine Garčin***

Sjednica je započela s radom u 20,00 sati.

**Prisutni članovi Općinskog vijeća:** Mato Jerković, Blaženka Trabalko, Željko Šimić , Slavko Jurinjak, Ivica Lacković, Josip Dubac, Danijela Erić, Adela Švaganović, Zdravko Dražić, Vesna Bukvić, Vlado Jagnjić, Alen Štefančić

**Odsutni**: Suzana Šimić– opravdano, Ivan Hradovi – opravdano,

**Ostali prisutni**: Općinski načelnik Mato Grgić, Irena Katalinić – zamjenica načelnika, Marko Barić – pročelnik Jedinstvenog upravnog odjela, Ivana Klišanić – administrativni tajnik, Ivica Ninković – komunalni redar

Predsjednik **Mato Jerković** pozdravlja nazočne i predlaže dnevni red.

# DNEVNI RED

**- Usvajanje Zapisnika sa 25. i 26. sjednice Općinskog vijeća**

1. **Vijećnička pitanja,**
2. **Prijedlog i donošenje Odluke o izradi IV. Izmjena i dopuna Prostornog plana uređenja Općine Garčin,**
3. **Prijedlog i donošenje Pravilnika o načinu i uvjetima sudjelovanja roditelja u cijeni programa Dječjeg vrtića ''Latica Garčin'',**
4. **Prijedlog i donošenje Odluke o davanju prethodne suglasnosti na Pravilnik o plaćama, naknadama plaće i drugim materijalnim pravima radnika zaposlenih u Dječjem vrtiću ''Latica Garčin'',**
5. **Prijedlog i donošenje Odluke o načinu ostvarivanja prednosti pri upisu djece u Dječji vrtić ''Latica Garčin'',**
6. **Prijedlog i donošenje Odluke o mjerilima za utvrđivanje cijene usluga Dječjeg vrtića ''Latica Garčin'',**
7. **Prijedlog i donošenje Odluke o raspisivanju natječaja za djelatnike Dječjeg vrtića ''Latica Garčin''**
8. **Prijedlog i donošenje Odluke o raspisivanju natječaja za upis djece u Dječji vrtić ''Latica Garčin'' za pedagošku 2020./2021. godinu,**
9. **Prijedlog i donošenje Odluke o davanju suglasnosti za provedbu ulaganja na području Općine Garčin za projekt ''IZGRADNJA PJEŠAČKE STAZE U NASELJU TRNJANI'',**
10. **Prijedlog i donošenje Odluke o Izmjeni i dopuni Odluke o odlaganju građevnog otpada i zemlje od iskopa kod građevinskih radova.**

Dnevni red je jednoglasno usvojen.

Zapisnik sa 25. i 26. sjednice je jednoglasno usvojen.

1. **TOČKA - Vijećnička pitanja**

Izvješće načelnika o radu u proteklom periodu:

* Izdana Uporabna dozvola za Dječji vrtić „Latica“ Garčin
* Došlo je do promjene u Upravnom vijeću dječjeg vrtića, umjesto Irene Katalinić koja ne može biti u upravnom vijeću jer je zamjenica načelnika, za predsjednicu je imenovana Danijela Erić i Suzana Kokanović kao još jedan član.
* Radovi na izgradnji vatrogasnog doma napreduju, i dalje nam je najveći problem financiranje, nismo još dobili ni akontaciju
* Za reciklažno dvorište i dalje čekamo suglasnost, iako su svi uvjeti ispunjeni
* Javili smo se na natječaj za II fazu adaptacije doma u Garčinu i rekonstrukciju staza u Trnjanima
* Javili smo se na natječaj za energetsku obnovu doma u Klokočeviku
* 15.7. je krenuo je projekt „Zaželi“ a uskoro se nadamo i realizaciji projekta „Zaželi 2“ u suradnji sa KUD-om V. Klaić iz Garčina, prošli smo prvu provjeru i tu očekujemo zapošljavanje 17 žena
* U tijeku je realizacija projekta za postavljanje „Info-touch“ pulta koji radi tvrtka „ININ“ iz Slavonskog Broda a koji će biti postavljen u centru Garčina.
* Uskoro počinju i javni radovi (4 djelatnika)

Vijećnik **Jurinjak** je pitao ukazao na problem smrada u Trnjanima. Mještani se žale kada g. Šilhan prevozi gnoj kroz naselje i istresa ga po njivama.

**Komunalni redar** je rekao da je bio na terenu jer se pojavilo zagađenje u Brezni i da je inspekcija izašla na teren i obavila inspekciju a što je dalje bilo, nemamo informaciju.

Vijećnik **Šimić** je rekao da je čudno da ljudi grade gospodarske objekte takvog tipa a ne predvide zbrinjavanje gnoja.

Zaključak je da se uputi dopis sa vijećničkim pitanjem i da se zatraži odgovor.

Vijećnik **Dubac** je upozorio na problem slabog pritiska vode u Vrhovini. Također je sugerirao na mogućnost postavljanja ograde na groblju i popravak zvona u Vrhovini.

Načelnik je rekao da smo već apelirali za vodovod i da možemo opet. Problem ograde je isti na svim grobljima i očigledno je da će se sva groblja morati ograditi a zvono će se popraviti.

1. **TOČKA** - **Prijedlog i donošenje Odluke o izradi IV. Izmjena i dopuna Prostornog plana uređenja Općine Garčin**

Predsjednik daje riječ **pročelniku** koji kaže da su prikupljene sve potrebne suglasnosti, te da donošenjem ove odluke, idemo dalje u realizaciju, a slijedeći korak je javni uvid. Izmjene i dopune koje sada radimo vežu se uz program raspolaganja koji ćemo također morati napraviti.

Vijećnik **Šimić** je pitao kako je moguće da Vindon traži izmjenu na privatnoj čestici koja je još u privatnom vlasništvu i pitanje je da li će biti prodana?

Načelnik je rekao da smo tu izmjenu uvrstili na njihov zahtjev, a što su oni dogovorili i da li je potrebno to mi ne znamo. Javni uvid će svakako biti tako da još ništa nije konačno.

Pitanja nije više bilo. Odluka je donesena jednoglasno.

1. **TOČKA** - **Prijedlog i donošenje Pravilnika o načinu i uvjetima sudjelovanja roditelja u cijeni programa Dječjeg vrtića „Latica Garčin“**

Vijećnicu su dobili prijedlog Pravilnika u kojem su kriteriji za određivanje cijene boravka u vrtiću. **Pročelnik** je dodao da bi za pokrivanje troškova i isplativost vrtića roditelji trebali plaćati ekonomsku cijenu u iznosu od 1.805,00 kn. Cijena je skinuta maksimalno tako da najveći iznos koji bi roditelji trebali plaćati je 664,00 kn. U prijedlogu pravilnika je sve raščlanjeno i navedeno po satnici i duljini boravka u vrtiću.

Vijećnici su raspravljali o prijedlogu i donijeli zaključak da se natječaj raspiše za 10 satni program a da se razlika ukoliko ostane slobodnih mjesta popuni sa drugim programima.

Prijedlog je jednoglasno usvojen i kao i Pravilnik

1. **TOČKA** - **Prijedlog i donošenje Odluke o davanju prethodne suglasnosti na Pravilnik o plaćama, naknadama plaće i drugim materijalnim pravima radnika zaposlenih u Dječjem vrtiću ''Latica Garčin''**

Jednoglasno

1. **TOČKA** - **Prijedlog i donošenje Odluke o načinu ostvarivanja prednosti pri upisu djece u Dječji vrtić ''Latica Garčin''**

S obzirom da je u prethodnoj raspravi bilo govora i o slijedećim točkama koje se tiču dječjeg vrtića iste su jednoglasno usvojene.

1. **TOČKA** - **Prijedlog i donošenje Odluke o mjerilima za utvrđivanje cijene usluga Dječjeg vrtića ''Latica Garčin''**

Jednoglasno

1. **TOČKA** - **Prijedlog i donošenje Odluke o raspisivanju natječaja za djelatnike Dječjeg vrtića ''Latica Garčin''**

Jednoglasno

1. **TOČKA** - **Prijedlog i donošenje Odluke o raspisivanju natječaja za upis djece u Dječji vrtić ''Latica Garčin'' za pedagošku 2020./2021. godinu,**

Jednoglasno

1. **TOČKA** - **Prijedlog i donošenje Odluke o davanju suglasnosti za provedbu ulaganja na području Općine Garčin za projekt ''IZGRADNJA PJEŠAČKE STAZE U NASELJU TRNJANI''**

Vijeće je jednoglasno dalo suglasnost i donijelo Odluku

1. **TOČKA** - **Prijedlog i donošenje Odluke o Izmjeni i dopuni Odluke o odlaganju građevnog otpada i zemlje od iskopa kod građevinskih radova.**

 Predsjednik je otvorio raspravu i dao primjedbu na izmjenu koja se odnosi na promjenu kojom je ukinuto besplatno odlaganje otpada 2 puta godišnje po 2m3 i rekao je da se ne slaže s tom promjenom.

Vijećnik Jagnjić se složio s primjedbom predsjednika tako da je nakon glasanja prijedlog jednoglasno usvojen po kojem i dalje ostaje besplatan odvoz građevinskog otpada 2 puta godišnje po 2 m3.

Drugih primjedbi nije bilo.

Sjednica je završila s radom u 22,00 sata

Zapisnik vodila: Predsjednik Općinskog vijeća Ivana Klišanić Mato Jerković